God praat eerste; dan bring ons ons vrae - www.bybelkennis.co.za
by Coen Slabber · Published 08/03/2016 · Updated 03/02/2016
You're so heavenly minded, you're no earthly good – Johnny Cash
Hierdie is 'n verdere artikel van Mel Lawrenz oor hoe om die Bybel te lees.
Daar is twee basiese maniere waarop ons die woord van God leer ken.
Die eerste is om met 'n oop gemoed en hart na die Skrif te kom – met 'n gesindheid van ontdekking. Ons probeer ons vooropgestelde sienings te beperk. Ons laat toe dat die woorde van die skrywers hulle impak hê. God se woord stel die agenda. Om die Bybel op hierdie manier te lees, is ware ontdekking Dit is 'n gesindheid wat sê: "God my verstand en hart is oop. Sê wat U wil, breek af wat U wil; bou wat U wil."
Die ander manier om God se woord te bestudeer, is om na die woord met vrae te kom. Moet jy jou kind klein of groot doop – wat sê die Skrif? Ek wil van my vrou skei – wat sê die Skrif?
Beide benaderings is geldig. As ons die eerste metode gebruik, mag ons geleenthede om die Skrif toe te pas, mis. As ons net die tweede benadering gebruik, laat ons God nooit toe om die eerste woord te praat nie. In die proses mis ons die groot idees in die Skrif wat ons vrae nooit sou verwag het nie.
Om ons geloofsisteem deur die eerste metode op te bou, is die beste langtermyn benadering om 'n struktuur vir ons geloof te bou. Hoe benader ons die Skrif met ons vrae? Dit is verkeerd om 'n vraag te vra en dan na die Bybel te gaan en sekere verse uit te soek wat God dalk mag gebruik om die dilemma op te los. Ons kan goeie antwoorde in die Bybel kry as ons vrae soos die volgende vra:
Wat is die betekenis van sonde?
Wat is die basis vir 'n goeie huwelik?
Is ek verantwoordelik vir die foute van my kinders?
Wat is die werk van die Heilige Gees?
In sommige gevalle is dit maklik om 'n antwoord te kry. Ander vereis werk.
Dikwels kry die vrae 'n ander vorm as ons vir die antwoorde soek. Ons besef dat ons nie die regte vraag gevra het nie.
Daar is twee benaderings om die Bybel te bestudeer. In beide gevalle bestudeer ons die Skrif in gehoorsaamheid en onderwerping. Om die tweede benadering te volg – deur antwoorde op ons vrae te soek – moet ons weet hoe om 'n tematiese studie te doen. Daarna kyk ons volgende keer.